kardosdrur/scandi-wiki huggingface dataset:
Det Kongelige Kapel

Det Kongelige Kapel () er et dansk symfoniorkester, der kan føre sine rødder tilbage til det trompeterkorps, som Christian 1. grundlagde i 1448. Derefter blev korpset i flere omgange udvidet; men i de økonomisk trange år under Danmarks deltagelse i Trediveårskrigen blev besætningen beskåret. Omkring 1700 begyndte det at vokse igen, og dets opgaver blev udvidet til også at omfatte operaopførelser. Orkestret menes at være det ældste eksisterende i verden (blandt andet bekræftet af den engelske musikkommentator Norman Lebrecht).

1769 nedlagdes trompeterkorpset, og orkestret var herefter operaorkester. I slutningen af 1700-tallet blev orkesteret udvidet til 46 musikere og blomstrede op i forbindelse med F.L.Æ. Kunzens introduktion af Mozart. I de følgende år var først Claus Schall og senere H.S. Paulli markante kapelmestre. Da Johan Svendsen blev kapelmester i 1883, begyndte han at afholde kapelkoncerter, som siden har udgjort en vigtig del af orkestrets liv og givet det mulighed for at prøve kræfter med den store symfoniske musik.

Blandt de mange kapelmestre der har ledet orkestret efter Johan Svendsens tid, nævnes Frederik Rung, Carl Nielsen, Georg Høeberg, Egisto Tango, Johan Hye-Knudsen og John Frandsen. Balletkapelmestre har været Emil Reesen og Arne Hammelboe.

Mange store dirigenter og komponister har i årenes løb arbejdet med Det Kongelige Kapel. Blandt de største navne kan nævnes Wilhelm Furtwängler, Carl Maria von Weber, Carl Nielsen, Richard Strauss, Igor Stravinskij, Sergiu Celibidache og Leonard Bernstein.

I de senere år er kommet nye aktiviteter som pladsindspilninger, nytårskoncerter samt koncertturneer i udlandet. Den seneste betydningsfulde begivenhed i orkestrets historie er flytningen til Operaen.

Orkestrets nuværende chefdirigent er Paolo Carignani.

I 2023 modtog kapellet 11 klokker til brug i fx Puccinis opera Tosca.

Dirigenter 
 Heinrich Schütz
 Johann Gottlieb Naumann
 Johann Abraham Peter Schulz
 Friedrich Ludwig Æmilius Kunzen
 Claus Schall
 Niels Gade
 Holger Simon Paulli
 Johan Svendsen (1883–1908)
 Frederik Rung
 Carl Nielsen
 Georg Høeberg (1914–1930) og Johan Hye-Knudsen
 Egisto Tango (1931–1946)
 John Frandsen (1946–1980)
 Poul Jørgensen (1980–1993)
 Paavo Berglund (1993–1998)
 Woldemar Nelson (1998–2000)
 Michael Schønwandt (2000–2011)
 Michael Boder (2012–2016 )
 Alexander Vedernikov (2017–2020)
 Paolo Carignani (2021–)

Vigtige gæstedirigenter

Referencer

Litteratur 
 Axel Kjerulf: Kongelig Majestæts Musikanter (Boghallen 1952)
 Niels Friis: Det Kongelige Kapel (Haase og Søn 1948)
 Niels Martin Jensen: Fra hofkapel til Operaorkester (2006)
 Troels Svendsen og Mogens Andresen: Det kongelige Kapel, Verdens ældste orkester (Gads forlag 2014 - )

Eksterne henvisninger 
 Kapellets egen hjemmeside 
 Det Kongelige Kapel på Det Kongelige Teaters hjemmeside 

Symfoniorkestre fra Danmark
Det danske monarki
Det Kongelige Teater
Musikgrupper fra 1448
FN's fødevare- og landbrugsorganisation

FN's fødevare- og landbrugsorganisation (FAO) styrer den internationale kamp mod sult. The Food and Agriculture Organization støtter både de industrialiserede nationer og udviklingslandene, og organisationen skaber et neutralt forum, hvor alle lande kan mødes på lige fod for at forhandle om aftaler og diskutere politikker.

FAO samler også viden og informationer. Målet er at hjælpe udviklingslande og lande i overgangsfasen med modernisering og forbedring af landbrug, skovbrug og fiskeri for sikre alle en god ernæring. Siden grundlæggelsen i 1945 har FAO i særlig grad været opmærksom på udvikling af landområderne, som er hjemsted for 70 procent af verdens fattige og sultne mennesker. FAOs aktiviteter følger fire strategier:

 At gøre informationer tilgængelige.
 At fordele ekspertise angående målsætninger.
 At skabe et mødested for nationerne.
 At bringe viden ud til marken.

FAOs underorganisation for Bæredygtig Udvikling (SD) rådgiver regeringer om integreret regulering, planlægning og styring af naturressourcer. Den koordinerer organisationens iværksættelse af Rio-topmødets Agenda 21 og de globale miljøkenventioner om Biologisk diversitet, klimaforandringer og ørkendannelse fra 1992.

SD koordinerer også det tværfaglige program inden for økologisk dyrkning, den fremmer landbrugets hensyntagen til økosystemer og også bæredygtige energistrategier og -teknologier, og så hjælper den udviklingslandene med at anvende fjernovervågning, agrometeorologi og geografiske informationssystemer, sådan at de kan styre naturressourcerne og overvåge afgrødernes tilstand.

Den kinesiske Qu Dongyu har været generaldirektør for FAO siden 1. august 2019. Han efterfulgte José Graziano da Silva fra Brasilien, der havde kontoret fra 2012 til 2019.

Se også 
 FN

Referencer

Eksterne henvisninger 
 FAOs netsted 
 FAOs nordiske netsted 
 FAOs Afdeling for Bæredygtig udvikling 

Fødevare- og landbrugsorganisation
Sundhedsorganisationer
Etableret i 1945
Bäckaskogskvinnan

Bäckaskogskvinnan er et af de bedst bevarede skeletfund i Sverige fra Jægerstenalderen. Hun blev fundet i 1939 af en skånsk bonde i jordene ved Bäckaskog slot tæt ved byen Barum nordøst for Kristiansstad i Skåne, og kan ses på Historiska museet i Stockholm.

Da der blev fundet jagt- og fiskeredskaber i graven, antog man i en årrække, at der var tale om skelettet af en mand, der døde som 40-50 årig. Han blev derfor udstillet som Fiskaren från Barum. I 1971 opdagede osteologen Nils Gustaf Gejvall imidlertid, at skelettets bækkenben og skamben afslørede, at der var tale om en kvinde. Endda en kvinde, der havde født mellem 10 og 12 børn. Nu havde man pludselig en mor, som var både jæger og fisker.

Hun blev derefter omdøbt til Bäckaskogskvinnan.

Siden har tværvidenskabelige undersøgelser bekræftet Nils Gustaf Gejvalls opdagelse. Undersøgelser af tænderne har vist, kvinden var omkring 35-45 år, da hun døde, og kulstof-14 datering har fastsat, at hun døde ca. 6730 år før vor tidsregning, hvilket gør hende til Sveriges ældste kvindelige fund, og et af de bedst bevarede skeletfund overhovedet i Sverige. Hun regnes som et af Historiska museets virkelige klenodier.

Der har været en navnetvist mellem en lokal hjemstavnsforening, Willands härads hembygdsförening og Historiska museet om benævnelsen af fundet. I Skåne vil man gerne, at hun kaldes Barumskvinnan, mens man i Stockholm fastholder navnet Bäckaskogskvinnan. I dag bruges begge benævnelser om fundet.

På fundstedet i Skåne er der sat en mindesten med teksten: Här gravsattes den forntida fiskarkvinnan från Barum.

Se også 
 Ötzi – Europas ældste bevarede ligfund fra stenalderen
 Egtvedpigen
 Grauballemanden
 Tollundmanden
 Huldremosekvinden
 Dronning Gunhild (moselig)

Eksterne link og kildehenvisninger 

 Populär Historia – Ny datering av äldsta kvinnan
 www.bromolla.info – Stenåldersskelettet vid Barum. Man eller kvinna? 
 Kristianstadsbladet.se – Tvist om namn på 9000-årig kvinna 
 Hallands Nyheter – Kristendomen blev ett riktigt bakslag för kvinnans ställning 

Stenalder
Skåne
Arkæologiske fund fra Sverige
Moselig
Det Indiske Ocean

Det Indiske Ocean er det tredjestørste havområde på Jorden og regnes for et af verdenshavene. Det dækker cirka 20 procent af jordens vandoverflade. Oceanet er afgrænset mod nord af Sydasien, mod vest af den Arabiske Halvø og Afrika, mod øst af den Malayiske Halvø, Sundaøerne og Australien, og mod syd af det Sydlige Ishav.

Det Indiske Ocean er adskilt fra Atlanterhavet af 20° øst-meridianen syd for Afrika, og fra Stillehavet af 147° øst-meridianen syd for Tasmanien. Det nordligste punkt er omtrent 30° nord i den Persiske Bugt. Oceanet er næsten 10.000 km bredt fra Afrikas sydspids til Australiens sydspids. Arealet er 73.556.000 km² inkl. det Røde Hav og den Persiske Bugt, og rumfanget er anslået til 292.131.000 km³. Den største dybde er 7.288 meter.

Følgende østater ligger i det Indiske Ocean: Madagaskar (verdens 4. største ø), Comorerne, Seychellerne, Maldiverne, Mauritius, Sri Lanka. Derudover findes for eksempel øerne Reunion, Rodrigues Ø, Kokosøerne, Juleøen og i det sydlige: Amsterdam Ø, Crozet samt Sankt Paul.

Vigtige floder som udmunder i det Indiske Ocean er: Zambezi, Shatt al-Arab (med tilløb af Eufrat og Tigris), Indus, Ganges, Brahmaputra og Irrawaddy.

Vigtige havnebyer ved det Indiske Ocean er: Kolkata (tidligere Calcutta) (Indien), Chennai (tidligere Madras, Indien), Colombo (Sri Lanka), Durban (Sydafrika), Jakarta (Indonesien), Karachi (Pakistan), Fremantle (Australien), Mumbai (tidligere Bombay, Indien).

For delområder med selvstændige navne se: Andamanhavet, det Arabiske Hav, den Bengalske Bugt, den Australske bugt, Adenbugten, Omanbugten, Mozambique-kanalen, dem Persiske Bugt, det Røde Hav, samt stræderne Bab el-Mandeb, Hormuzstrædet, Malakkastrædet, Lombokstrædet.

Den 26. december 2004 skabte et jordskælv i det Indiske Ocean med et epicenter ud for Sumatra en tsunami, der ramte kystområderne på Sumatra, Thailand, Indien, Sri Lanka og Somalia.

Eksterne henvisninger
Skydespil

Skydespil er en generel betegnelse for computerspil som går ud på at skyde et eller andet.

Eksempler på skydespil 
Af eksempler på skydespil kan bl.a. nævnes:

Battlefield-serien
Blood
Doom-serien
Duke Nukem 3D
Half-Life-serien
Hitman-serien
Quake-serien
Transfusion
Wolfenstein 3D-serien

Se også 
 First-person shooter
 Third-person shooter

Computerspilsgenrer
Russiske zarer

Dette er en liste over Ruslands zarer 1547-1917.

Russiske zarer 
 Ivan 4. – (1547-1584) 
 Fjodor 1. (1584-1598) 
 Boris Godunov – (1598-1605)
 Fjodor 2. (1605)
 Den falske Dmitrij 2. (1605-1606)
 Vasilij 4. (1606-1610)
 Vladislav 4. Vasa af Polen (1610-1613)
 Mikhail Romanov (1613-1645) 
 Aleksej Mikhajlovitj (1645-1676)
 Fjodor 3. (1676-1682)
 Ivan 5. (1682-1696) regerede sammen med Peter den Store til 1696
 Peter 1. (Peter den Store) (1682-1725) 
 Katarina 1. (1725-1727) 
 Peter 2. (1727-1730) 
 Anna Ivanovna (1730-1740) 
 Ivan 6. (1740-1741)
 Elisabeth (1741-1762) 
 Peter 3. (1762) 
 Katarina 2. (Katarina den Store) (1762-1796) 
 Paul 1. (1796-1801) 
 Alexander 1. (1801-1825) 
 Nikolaj 1. (1825-1855) 
 Alexander 2. (1855-1881)
 Alexander 3. (1881-1894)
 Nikolaj 2. (1894-1917)

Zarer
 
Lister over regenter
Moskvas historie
Zar-Rusland
Det Russiske Kejserrige

be:Імператары расійскія
Bent Christensen

Bent Christensen er navnet på flere personer:

 Bent Christensen (filminstruktør) (1929-1992) – dansk filminstruktør
 Bent Christensen (fodboldtræner) (født 1963) – dansk fodboldspiller og nuværende assistenttræner for AGF
 Bent Christensen Arensøe (født 1967) – fodboldspiller og nuværende fodboldtræner for Værløse Boldklub – med tilnavnet "turbo"
 Bent Christensen (ishockeyspiller) – dansk ishockeyspiller, der spillede for Frederikshavn White Hawks stort set hele sin karriere
 Bent Christensen (amatørhistoriker) – dansk amatørhistoriker
 Bent Christensen (modstandsmand) (død 1945) – dansk modstandsmand, der den 28. marts 1945 blev henrettet i Ryvangen som 18 årig modstandsmand
 Bent Christensen (speciallæge) (født 1949) – hjertespecialist, hospitalsdirektør, stabslæge, formand for Reserveofficersforeningen i Danmark 1996-2003
Blomkål

Blomkål (Brassica oleracea var. botrytis) er en grøntsag i familie med hvidkål.

Forskellige arter og sorter af blomkål 
 Grønne Blomkål.
 Gule Blomkål.
 Hvide Blomkål.
 Lilla Blomkål.
 Orange Blomkål.
 Romanesco Blomkål.

Referencer 

Blomkål: farvede blomkål-varianter | maxer.dk
Viden om – blomkål 

Nytteplanter med ukendt oprindelse
Have-kål
San Antonio (Texas)

San Antonio er en amerikansk by i delstaten Texas. I 2000 var indbyggertallet 1,3 millioner. Det gør byen til Texas' næststørste og USA's 7. største (2017). Byen er administrativt centrum i det amerikanske county Bexar County.

På grund af forlystelsesparkerne SeaWorld og Six Flags besøges San Antonio årligt af 20 millioner turister.

Referencer

Eksterne henvisninger 

 

Byer i Texas
Birmingham (Alabama)

Birmingham er en storby i den centrale del af delstaten Alabama i det sydlige USA. Selve byen Birmingham har  indbyggere, mens storbyområdet inklusive forstæder har  indbyggere, og den er dermed den største by i delstaten Alabama. Birmingham er administrativt centrum for det amerikanske county Jefferson County og fungerer som et vigtigt regionalt knudepunkt.

Byen blev grundlagt i 1871 under Rekonstruktionstiden efter Den Amerikanske Borgerkrig. Den er opkaldt efter byen Birmingham i England. Fra grundlæggelsen til slutningen af 1960'erne var Birmingham en af Sydstaternes vigtigste industriområder. Den hastighed, hvormed Birmingham voksede i perioden fra 1881 til 1920, gav byen sine kælenavne The Magic City og The Pittsburgh of the South. Byens økonomiske grundlag blev dog mere sammensat i den anden halvdel af 1900-tallet. Under Borgerrettighedsbevægelsens storhedstid i 1950'erne og 1960'erne var der voldsomme racekonflikter i Birmingham, der i perioden fik øgenavnet Bombingham.

Historie 
Området for det, der nu er Birmingham, var oprindeligt jagtområde for cherokee-, choctaw- og muskogee-folkene. En første bosættelse af europæiske immigranter i området blev etableret i 1813. I 1861, under Den Amerikanske Borgerkrig, blev der opført et lille stålværk i det nuværende Birmingham.

Byen Birmingham blev grundlagt i 1871 under Rekonstruktionstiden efter Den Amerikanske Borgerkrig. Den opstod ved sammenlægningen af tre allerede eksisterende byer, især den tidligere by Elyton. Byen voksede derudfra og annekterede efterhånden mange flere af sine mindre nabobyer til et industri- og jernbanetransportcenter med fokus på minedrift, jern- og stålindustrien og jernbanedrift. Birmingham blev opkaldt efter byen Birmingham, en af Englands store industribyer. De fleste af de oprindelige bosættere, der grundlagde Birmingham, var af engelsk afstamning. Efter en historikers opfattelse var byen planlagt som et sted, hvor billig, ikke-organiseret og afroamerikansk arbejdskraft fra Alabamas landområder kunne ansættes i byens stålværker og højovne, hvilket gav byen en konkurrencefordel i forhold til andre industribyer i Midtvesten og det nordøstlige USA.

Personer fra Birmingham 
 R.G. Armstrong (1917–2012), skuespiller
 Odetta Holmes (1930–2008), sanger, aktivist
 Mary Badham (født 1952), skuespiller
 Condoleezza Rice (født 1954), politiker
 Courteney Cox (født 1964), skuespiller

Referencer

Eksterne henvisninger 

 

 
Byer i Alabama
Atommasse

Atommasse er massen af et specifikt atom målt i atommasseenheden units. Det er den samlede vægt af atomets nukleoner samt elektroner.

Atomvægt er gennemsnitsatommassen af et grundstofs forekommende isotopsammensætning

Noter 

Atomer
Fysisk kemi
Subatomar fysik
Atomfysik
Montgomery

Montgomery er en by, der er hovedstad i delstaten Alabama i USA. Montgomery har  indbyggere, og den er dermed den næststørste by i delstaten Alabama. Byen er administrativt centrum i det amerikanske county Montgomery County. Den ligger ved Alabama River.

Byen var centrum for de amerikanske borgerrettighedsbevægelsers start. Rosa Parks nægtede i 1955 at rejse sig fra sin plads i bussen for at give plads for en hvid, hvilket førte til boykot af byens kollektive trafik.

Referencer

Eksterne henvisninger 

 

 
Byer i Alabama
Anchorage

Anchorage er en amerikansk by i staten Alaska. Med sine  indbyggere, og  indbyggere i Anchorage metropolitan area, er byen Alaskas største. Næsten halvdelen af statens indbyggere bor i Anchorage, som har et areal på (lidt mindre end delstaten Delaware).

Byen ligger på 61,2° nordlig bredde (omtrent som Söderhamn i Sverige) i den centrale del af delstaten ved Chickaloon Bay (ordet anchorage betyder ankerplads) omkring 1.000 kilometer vest for delstatens hovedstad Juneau.

Flytrafik 
Anchorage har en stor international lufthavn, Ted Stevens Anchorage International Airport. Flyvemaskinen er et vigtigt transportmiddel, og mange gamle propelfly som DC-3 flyver stadig kommercielt i denne delstat. I dag bruger mange fragtfly-selskaber, bl.a. FedEx, UPS og DHL, lufthavnen som pakkesorteringscenter for pakker fra Asien til USA.

Demografi
Ifølge folketællingen fra 2010 boede der 291.826 personer i byen. Befolkningstætheden var 59,2 personer pr. kvadratkilometer. Befolkningens etniske sammensætning var som følger: 66 % hvide, 5,6 % afroamerikanere. 

Der var 107.332 husstande med 70.544 familier, hvoraf 33,2 % havde hjemmeboende børn under 18 år. 48,4 % var ægtepar, som boede sammen, 11,7 % havde en enlig kvindelig forsøger som beboer, og 34,3 % var ikke-familier. 24,9 % af alle husstande bestod af enlige, og i 4,9 % af tilfældende boede der en person, som var 65 år eller ældre.

Gennemsnitsindkomsten for en hustand var $73.004 årligt, mens gennemsnitsindkomsten for en familie var på $85.829 årligt.

Lufthavne 
 Ted Stevens Anchorage International Airport
 Elmendorf US. Air Force Base
 Merrill Field Airport

Referencer

Se også
 Jordskælvet i Anchorage 2018

Eksterne henvisninger 

Byer i Alaska
Havnebyer
Juneau (Alaska)

Juneau er hovedstaden i den amerikanske delstat Alaska. Byen kan kun nås med skib eller fly, da ingen veje fører til Juneau. Juneau har et areal på og et indbyggertal på  indbyggere.

Referencer

Ekstern henvisning 

 Juneaus hjemmeside (engelsk)

Byer i Alaska
Phoenix (Arizona)

Phoenix er en amerikansk by og hovedstad i delstaten Arizona siden 1889. Det er samtidig delstatens største by med 1,3 millioner indbyggere, hvilket gør byen til USA's 6. største. Medregnes hele Phoenix metropolområdet når indbyggertallet op på 3,3 millioner. Phoenix er hovedsæde for Maricopa County, beliggende ved Salt River i statens centrale del.

Historie 

For cirka 2.000 år siden immigrerede indianere fra Mexico og dannede et samfund i området, hvor Phoenix ligger i dag. Samfundet er i dag kendt som Hohokam (på Pima indianersprog: "den forsvundne"). Her byggede indianerne kanaler, dyrkede korn, bønner, meloner og bomuld, lavede lerpotter, vævede kurve og lavede smykker. De trivedes i det varme klima.

Indianerne forsvandt ca. 1350, ingen ved hvorfor. Først mere end 500 år senere begyndte en ny by at tage form på stedet.

Sport 
Phoenix er hjemsted for en række professionelle sportsklubber indenfor forskellige sportsgrene. De vigtigste er:
 Arizona Cardinals (amerikansk fodbold, NFL)
 Arizona Diamondbacks (baseball, MLB)
 Phoenix Suns (basketball, NBA)
 Phoenix Coyotes (ishockey, NHL)

Personer fra Phoenix 

 Barry Goldwater († 1998), politiker, født i Phoenix
 Chester Bennington, sanger († 2017)
 Stevie Nicks (1948-), sanger, født i Phoenix
 Rich Beem (1970-), født i Phoenix
 Dierks Bentley (1975-), sanger, født i Phoenix
 Jordin Sparks (1989-), sanger, født i Phoenix

Litteratur

Referencer

Eksterne henvisninger 

 Phoenix' hjemmeside 

Byer i Arizona
Caffe latte

Caffe latte (fra italiensk), også kaldet Espresso Latte, er en af de mest populære kaffedrikke på caféer.
Det er en variation over espresso, med 1/3 espresso og 2/3 varm mælk (ca. 65 °C).

Caffe latte ligner lidt den franske café au lait, men her bruges kaffe i stedet for espresso.

Etymologi og stavemåder 
Caffe latte er fra italiensk hvor ordene "caffè" og "latte" betyder henholdsvis "kaffe" og "mælk". Det staves med et væld af variationer. På den italienske Wikipedia er det primære opslag "Caffellatte", mens Retskrivningsordbogen og Den Store Danske anvender "caffe latte". Den Danske Ordbog har variationerne "caffè latte" og "caffe latte" som de primære opslag, men nævner også "café latte", "cafe latte" samt "caffelatte". Medierne føjer yderligere versioner til. Lisbeth Knudsen anvendte variationen "caffé latte". På danske caféer ses også tit blot ordet "latte" om "caffe latte".

Det Radikale Venstre og Den kreative klasse 
Caffe latte var i 2010'erne i den danske bevidsthed associeret med partiet Det Radikale Venstre.
Den Radikale Anne Martens har selv-reflekterende kaldt sit parti "Caffè latte-parti" og henvist til segmentet "caffé latte vælgere". 
Lisbeth Knudsen binder dets opståen sammen med Marianne Jelveds tid som leder.
Begrebet anvendes ofte sarkastisk og negativt af højre-orienterede kommentatorer, således skrev Joachim B. Olsen i 2012 "Så har alle de ineffektive og i forvejen møg forkælede snylter kommuner fået endnu flere penge! Håber du får Café latten galt i halsen Margrethe!"
Bredere bliver det forbundet med Den kreative klasse, "en gruppe, der i frokostpauserne fra reklamebureauerne, kulturinstitutionerne og medievirksomhederne mødtes på de københavnske cafeer, hvor de networkede og talte om globalisering og innovation".
Associationen har været så udbredt at Margrethe Vestager i juni 2005 sagde (i Morten Rasmussens referat): Hver gang folk tager en caffe latte i hånden, kommer de uvilkårligt til at tænke på Det Radikale Venstre.

Kilder 

Kaffedrikke
San Francisco

San Francisco (spansk for "Sankt Frans"; officielt The City and County of San Francisco, også uofficielt kaldet SF, San Fran, Frisco og The City) er en amerikansk by i delstaten Californien. Byen er med sine 837.442 (2013) indbyggere Californiens fjerdestørste. San Francisco indgår dog i en stor metropol kaldet The San Francisco Bay Area med hele 7 millioner indbyggere.

San Francisco er kendt for månedlange tågebanker, stejle bakker og byens liberale kulturelle, seksuelle og politiske identitet. San Francisco fik i 2007 stor landspolitisk indflydelse med valget af Nancy Pelosi – der repræsenterer Californiens 12. kongresdistrikt, der omfatter det meste af San Francisco – som formand for det ene af USA's kongres' kamre; Repræsentanternes Hus. Også Dianne Feinstein, den ene af Californiens to senatorer, er fra byen.

Historie 
I 1776, koloniserede spanierne toppen af San Francisco halvøen. Som et resultat af Guldfeberen i Californien i 1848, kom byen ind i en periode med stor vækst. Efter at være blevet ødelagt af jordskælv og efterfølgende brand i 1906, blev byen hurtigt genopbygget.

Byens udformning

Arkitektur 
Berømte bygninger og steder inkluderer Golden Gate Bridge, Alcatraz, kabeltog, Transamerica-pyramiden, Coit Tower, Chinatown, Haight Ashbury og Fisherman's Wharf.

Trivia 
 Området Silicon Valley, syd for selve byen var centrum i IT-boomet, det såkaldte dot com-boblen.

Referencer

Eksterne henvisninger 

 
Californiens historie